Návrh rozpočtu Sociálnej poisťovne na rok 2006 
a rozpočtového výhľadu na roky 2007 až 2010
(nové znenie)
I. 	Očakávané výsledky hospodárenia Sociálnej poisťovne v roku 2005
Príjmy Sociálnej poisťovne v bežnom roku:
schválený rozpočet na rok 2005 vo výške	122 571 935 tis. Sk,
bol, pre účely porovnania s očakávanou skutočnosťou na rok 2005, znížený o sumu 5 623 856 tis. Sk, zodpovedajúcu sume príspevkov na starobné dôchodkové sporenie, ktoré sa v podmienkach Sociálnej poisťovne považuje len za transfer na sumu	116 948 079 tis. Sk. 
V porovnaní s očakávanou skutočnosťou na rok 2005 
vo výške	111 030 431 tis. Sk predstavuje pokles príjmov v bežnom roku o	  - 5 917 648 tis. Sk,
z toho príspevky na starobné dôchodkové sporenie 5 640 339 tis. Sk. Suma príspevkov na starobné dôchodkové sporenie je ovplyvnená predpokladom vyššieho, ako v schválenom rozpočte Sociálnej poisťovne na rok 2005 (cca 35% ekonomicky aktívneho obyvateľstva) predikovaného počtu sporiteľov na starobné dôchodkové sporenie (o cca 15%), rovnako ako radikálnejšieho zapájania sa sporiteľov do starobného dôchodkového sporenia na začiatku roka 2005 a to nasledovne (kumulatívne):
												v %	
Rok	mesiac	
	I.	II.	III.	IV.	V.	VI.	VII.	VIII.	IX.	X.	XI.	XII.	
2005	0	0	40	42	44	44	44	44	44	46	48	50	

Znamená to, že k 31. 12. 2005 Sociálna poisťovňa predpokladá celkom 1 000 120 sporiteľov (vrátane tých, za ktorých platí príspevok štát a Sociálna poisťovňa).
Po očistení vplyvu odlivu príspevkov na starobné dôchodkové sporenie je rozdiel v príjmoch v bežnom roku vo výške	-277 309 tis. Sk
	v tom:	- bežné poistné:	-199 512 tis. Sk 
Dôvodom je vyššie ako predikované uplatnenie si nároku na zníženie percentuálnej sadzby na starobné poistenie za nezaopatrené dieťa, o ktoré sa stará rodič alebo osvojiteľ nezaopatreného dieťaťa podľa §131 ods.3 zákona č. 461/2003 Z. z. v znení neskorších predpisov (novelizácia zákona, t.j. rozšírenie okruhu poistencov, ktorí si môžu uplatniť tento nárok o povinne poistené samostatne zárobkovo činné osoby a dobrovoľne poistené osoby, ako aj mesačný vývoj uplatnenia si odvodového bonusu v roku 2004) vo výške -178 857 tis. Sk. 
	- poistné od štátu:	- 228 090 tis. Sk (zníženie počtu poistencov štátu o 8 000 poistencov v súčinnosti so skutočným vývojom v roku 2004 odkonzultované s MPSVR SR z 178 000 na 170 000 poistencov)
	- poistné od Sociálnej poisťovne:	 190 356 tis. Sk 
	- ostatné príjmy 	- 40 063 tis. Sk (v ostatných príjmoch správneho fondu je zahrnutá aj tvorba správneho fondu vo výške 0,5% z príspevkov na starobné dôchodkové sporenie a pôžička od Svetovej banky, ktorá v porovnaní s rozpočtom poklesla o 96 296 tis. Sk).
Výdavky základného fondu nemocenského poistenia v roku 2005 sa očakávajú vo výške 5 071 337 tis. Sk, čo je menej o 413 829 tis. Sk oproti výdavkom zapracovaným v schválenom rozpočte na rok 2005. Kvantifikácia bola spresnená na základe ukazovateľov skutočne dosiahnutých v roku 2004 (v čase zostavovania návrhu rozpočtu na rok 2005 nebola známa skutočnosť za rok 2004) a na základe výsledkov hospodárenia v mesiacoch január až august 2005. 
Výdavky na dôchodkové poistenie v roku 2005 sa predpokladajú vo výške 107 835 464 tis. Sk, z toho poistné a príspevky platené zo základného fondu invalidného poistenia vo výške 4 375 335 tis. Sk. Suma výdavkov bola vykvantifikovaná na základe skutočných výdavkov za január až august 2005, pričom sa prihliadalo na dopad schválenej novely  zákona č. 461/2003 Z. z. (§ 63 ods. 7 a 8 – určenie rozhodujúceho obdobia na zistenie priemerného osobného mzdového bodu od roku 1984, § 82 – zmena termínu zvyšovania vyplácaných dôchodkov k 1. júlu a § 293e – diferencovaný spôsob zvyšovania dôchodkových dávok) a na zvýšenie výdavkov z dôvodu zvýšeného počtu nových žiadostí na starobný a starobný predčasný dôchodok v mesiacoch máj  až júl 2005.
Rozpočet výdavkov na dôchodkové dávky na rok 2005 bol schválený vo výške 104 890 484 tis. Sk, z toho poistné a príspevky 4 227 143 tis. Sk. Predpokladá sa, že výdavky z dôchodkového poistenia, oproti schválenému rozpočtu na rok 2005, budú prekročené o 2 944 980 tis. Sk, z toho poistné a príspevky o 148 192 tis. Sk. Nárast výdavkov súvisí predovšetkým s prekročením výdavkov v roku 2004. Výdavky z roku 2004 sú základňou, nadstavbou ktorej budú výdavky na novopriznané dôchodky v roku 2005 znížené o úsporu v dôsledku zánikov dôchodkov.
V roku 2004 boli výdavky na dôchodkové dávky, oproti rozpočtu schválenému na rok 2004, prekročené o 2 234 900 tis. Sk. Na prekročení sa sumou 1 225 584 tis. Sk podieľali výdavky na výplatu jednorazového tisíckorunového príspevku, ktoré sa do roku 2005 neprenášajú. Prekročenie výdavkov bez tejto sumy predstavuje 1 009 316 tis. Sk. V tejto sume sa premietajú predovšetkým tieto skutočnosti:
•	prekročenie výdavkov na priznané dôchodky po nároku vo výške 651 553 tis. Sk,
•	prekročenie výdavkov na priznané predčasné starobné dôchodky vo výške 644 661 tis. Sk,
•	úspora výdavkov na dôchodky priznané k nároku podľa nových predpisov vo výške 495 176 tis. Sk.
Ako z uvedeného vyplýva, len z dôvodu vyšších výdavkov na priznané starobné a predčasné starobné dôchodky boli prekročené výdavkov v roku 2004 o 801 038 tis. Sk. V rozpočte  na rok 2004 sa neuvažovalo s výdavkami na zvýšenie dôchodkov od prvého dňa v mesiaci, čo malo vplyv na zvýšenie výdavkov o ďalších 208 941 tis. Sk. Spolu zvýšenie z uvedených titulov predstavovalo 1 009 979 tis. Sk. Do rozdielu 663 tis. Sk oproti sume 1 009 316 tis. Sk vstupujú vplyvy ostatných druhov dôchodkov (vdovské a sirotské).
Spolu so zvýšenými výdavkami na valorizáciu (oproti v rozpočte uvažovanej valorizácii dôchodkov vo výške 8,2 % boli skutočné výdavky vyššie o 363 201 tis. Sk v nadväznosti na diferencované zvýšenie dôchodkov) a zvýšenými výdavkami z dôvodu zvýšeného počtu žiadostí o dôchodok o 878 557 tis. Sk, to predstavuje nárast 2 251 074 tis. Sk. Z dôvodu vyššieho, ako v rozpočte na rok 2005 uvažovaného počtu invalidných dôchodcov, za ktorých bude Sociálna poisťovňa platiť poistné a príspevky na starobné dôchodkové sporenie zo základného fondu invalidného poistenia, sa zvýšia výdavky o 148 192 tis. Sk. Do celkového zvýšenia výdavkov o 2 944 980 tis. Sk nad rozpočet sa premietajú ďalšie vplyvy, predovšetkým zvýšenie z titulu spätného priznávania dôchodkov, ktoré sa predpokladá v sume 545 714 tis. Sk (najmä doplatky).
Výdavky na úrazové dávky v roku 2005 sa očakávajú vo výške 705 318 tis. Sk (z toho valorizácia dávok predstavuje 12 713 tis. Sk), čo je o 71 519 tis. Sk viac, ako bol schválený rozpočet na rok 2005 vo výške 633 799 tis. Sk. Jeho kvantifikácia vychádzala z očakávanej skutočnosti v roku 2004 (583 609 tis. Sk) a rastu priemernej mzdy v hospodárstve Slovenskej republiky. Očakávané výdavky v roku 2005 boli prepočítané na základe dosiahnutých skutočných výdavkov za január až august 2005 s prihliadnutím na výšku priemernej vyplatenej dávky a priemerný mesačný počet vyplatených dávok. 
Výdavky základného fondu garančného poistenia na rok 2005 sa predpokladajú v sume 655 495 tis. Sk. V sume je zohľadnené použitie finančných prostriedkov fondu na výplatu dávky garančného poistenia a na úhradu príspevkov na starobné dôchodkové sporenie nezaplatených zamestnávateľom do základného fondu príspevkov na starobné dôchodkové sporenie. Kvantifikácia výdavkov na dávku garančného poistenia je v sume 150 000 tis. Sk a jej návratnosť sa predpokladá na úrovni 2 %. Suma výdavkov na úhradu príspevkov na starobné dôchodkové sporenie nezaplatených zamestnávateľom vychádza z predikovaného počtu sporiteľov na starobné dôchodkové sporenie a úspešnosti výberu poistného. Očakáva sa, že povinné osoby neuhradia v roku 2005 príspevky na starobné dôchodkové sporenie v sume 505 495 tis. Sk, t. j. túto sumu bude musieť Sociálna poisťovňa dôchodkovým správcovským spoločnostiam odviesť zo základného fondu garančného poistenia. Návratnosť v tomto prípade sa predpokladá na úrovni 5 %. 
Výdavky základného fondu poistenia v nezamestnanosti na rok 2005 sa predpokladajú vo výške 2 980 125 tis. Sk, čo v porovnaní so schváleným rozpočtom na rok 2005 vo výške 2 927 818 tis. Sk, predstavuje nárast o 52 307 tis. Sk, pri priemernom počte poberateľov 47 539 a priemernej mesačnej výške dávky v nezamestnanosti 5 224,-Sk. Rozdiel oproti schválenému rozpočtu vyplýva z prepočítaného počtu poberateľov a priemernej výšky dávky v nezamestnanosti. Prepočet zohľadňuje údaje Sociálnej poisťovne o počtoch poberateľov a  priemernej výške dávky za rok 2004 a skutočný vývoj za január až august 2005. 
II. 	Návrh rozpočtu Sociálnej poisťovne
Návrh rozpočtu Sociálnej poisťovne na rok 2006 (ďalej len „návrh rozpočtu“) je zostavený v podmienkach zákona č. 461/2003 Z. z. o sociálnom poistení v znení neskorších predpisov, účinných k termínu spracovávania materiálu, po premietnutí dopadov novely zákona č. 461/2003 Z. z., schválenej vládou Slovenskej republiky (ďalej len „vláda“) v septembri 2005, pričom zohľadňuje skutočné výsledky hospodárenia Sociálnej poisťovne v roku 2004 a za január až august 2005.
Kvantifikácia príjmov Sociálnej poisťovne 
Predpokladá sa, že v roku 2006 príjmy Sociálnej poisťovne v bežnom roku (vrátane ostatných príjmov) dosiahnu výšku 110 811 134 tis. Sk. Z tejto sumy pripadá na:
•	nemocenské poistenie (NP)	9 910 870 tis. Sk,
•	starobné poistenie (SP)	51 414 591 tis. Sk,
z toho:	štát	2 725 788 tis. Sk,
	Sociálna poisťovňa	4 212 993 tis. Sk
•	invalidné poistenie (IP)	22 125 793 tis. Sk,
z toho štát	1 135 090 tis. Sk,
•	úrazové poistenie (ÚP)	3 039 263 tis. Sk,
•	garančné poistenie (GP)	748 759 tis. Sk,
•	poistenie v nezamestnanosti (PvN)	6 975 569 tis. Sk,
•	poistenie do rezervného fondu solidarity (RFS)	16 318 015 tis. Sk,
z toho:	štát	378 933 tis. Sk.
Príspevky na starobné dôchodkové sporenie sa v roku 2006 pri vyššie uvedených predpokladoch predikujú vo výške	20 301 649 tis. Sk, 
z toho:	štát		678 492 tis. Sk,
	Sociálna poisťovňa	59 636 tis. Sk.
V návrhu rozpočtu je zapracovaný predpoklad, že o starobné dôchodkové sporenie prejaví záujem celkom 65 % ekonomicky aktívneho obyvateľstva a zapájať sa budú v priebehu roka 2006 nasledovne (kumulatívne):
												v %	
Rok	mesiac	
	I.	II.	III.	IV.	V.	VI.	VII.	VIII	IX.	X.	XI.	XII.	
2006	54	56	57	59	61	65	65	65	65	65	65	65	

Znamená to, že k 31. 12. 2006 Sociálna poisťovňa predpokladá celkom 1 403 421 sporiteľov (vrátane tých, za ktorých platí príspevok štát a Sociálna poisťovňa).
Kvantifikácia príjmov Sociálnej poisťovne rešpektuje tieto sadzby pre platby poistného 
•	NP 2,8 %; 4,4 %,
•	SP 18 %,
•	IP 6%,
•	ÚP 0,8%,
•	GP 0,25 %,
•	PvN 2%,
•	RFS 4,75%.
Ďalej sa pre rok 2006 vychádza z:
•	očakávanej skutočnosti Sociálnej poisťovne v roku 2005,
•	priemernej miery evidovanej nezamestnanosti 11,6%,
•	priemernej mzdy v národnom hospodárstve vo výške 18 221,-Sk,
•	predpokladaného celkového priemerného počtu poistencov z registra Sociálnej poisťovne 2 120 301. Predpokladá sa, že poistné by malo byť odvádzané za 1 870 301 zamestnancov, čo je oproti očakávanej skutočnosti za rok 2005 nárast o 1%. Z titulu nároku na starobný dôchodok alebo predčasný starobný dôchodok o 30 000 na IP a PvN, invalidných dôchodcov do dovŕšenia veku potrebného na nárok na starobný dôchodok o 3 000 na IP a zamestnancov podľa zákona o štátnej službe, o prokurátoroch, o hasičskom a záchrannom zbore a väzňoch o 69 200 na PvN sa predikuje zníženie priemerného počtu poistencov na príslušné druhy poistenia. Ďalej sa predpokladá, že poistné bude platiť 200 000 samostatne zárobkovo činných osôb (ďalej len „SZČO“), čo je na úrovni očakávanej skutočnosti za rok 2005, 50 000 dobrovoľne poistených osôb na NP a PvN a 37 000 dobrovoľne poistených osôb na DP a do RFS, čo je na úrovni očakávanej skutočnosti v roku 2005.
•	počtu 160 920 poberateľov invalidných dôchodkov v produktívnom veku, za ktorých bude Sociálna poisťovňa platiť poistné z IP do SP,
•	počtu 160 500 poistencov štátu, čo je v porovnaní s očakávanou skutočnosťou za rok 2005 pokles o 5,46%, čo zodpovedá poklesu počtu poistencov štátu z titulu zavedenia profesionálnej armády a zúženiu okruhu poistencov štátu o fyzické osoby, ktoré sa riadne starajú o dieťa do šiestich rokov jeho veku, alebo o dieťa s dlhodobo nepriaznivým zdravotným stavom do siedmich rokov jeho veku, ktoré majú trvalý pobyt na území Slovenskej republiky, ak nie sú dôchodkovo poistené podľa § 15 ods. 1 písm. a), b), alebo ods. 6 a majú nárok na výplatu starobného dôchodku, predčasného starobného dôchodku, invalidného dôchodku podľa zákona č. 461/2003 Z. z., prípadne výsluhového dôchodku, alebo invalidného výsluhového dôchodku podľa osobitného predpisu. Uvedená zmena predstavuje zníženie príjmov od štátu v roku 2006 o 125 mil. Sk,
•	vymeriavacieho základu pre odvod poistného na NP:
-	za zamestnancov vo výške 15 500,– Sk, čo je oproti očakávanej skutočnosti za rok 2005 nárast o 4,5%, 
-	za SZČO vo výške 7 500,– Sk, čo je oproti očakávanej skutočnosti za rok 2005 nárast o 5,6%,
-	a za dobrovoľne poistené osoby vo výške 7 000,– Sk, čo je oproti očakávanej skutočnosti za rok 2005 nárast o 7,5%,
•	vymeriavacieho základu pre odvod poistného na DP, PvN, RFS:
-	za zamestnancov vo výške 15 820,– Sk, čo je oproti očakávanej skutočnosti za rok 2005 nárast o 6,3%, 
-	za SZČO vo výške 7 500,– Sk, čo je oproti očakávanej skutočnosti za rok 2005 nárast o 5,6%,
-	a za dobrovoľne poistené osoby vo výške 7 000,– Sk, čo je oproti očakávanej skutočnosti za rok 2005 nárast o 7,5%,
•	predikcie úspešnosti výberu poistného vo výške 95 %, čo je na úrovni očakávanej skutočnosti za rok 2005,
•	predpokladu, že percento pracovnej neschopnosti pre chorobu a úraz poklesne v porovnaní z očakávanou skutočnosťou za rok 2005 o 0,75 percentuálneho bodu na úroveň 3,5%,
V  príjmoch z poistného sa nepočíta s oddĺžením zdravotníckych zariadení z privatizačných zdrojov, ani zo zdrojov získaných z postupovania pohľadávok.
Dopady vládou schválenej novely zákona č. 461/2003 Z. z. v oblasti príjmov:
•	zrušenie odvodového bonusu (§131 ods. 3 zákona č. 461/2003 Z. z.) predstavuje zvýšenie príjmov Sociálnej poisťovne do základného fondu starobného poistenia v roku 2006 o 1 381 022 tis. Sk, v roku 2007 o 1 458 012 tis. Sk, v roku 2008 o 1 538 997 tis. Sk, v roku 2009 o 1 550 631 tis. Sk a v roku 2010 o 1 580 053 tis. Sk
•	zmena percentuálnej sadzby na odvod poistného na nemocenské poistenie za povinne nemocensky poistenú SZČO a dobrovoľne nemocensky poistenú osobu zo 4,4 % na 2,8 % (§ 130 písm. c) a d) zákona č. 461/2003 Z. z.). Uvedená zmena predstavuje zníženie príjmov Sociálnej poisťovne do základného fondu nemocenského poistenia v roku 2006 o 331 728 tis. Sk, v roku 2007 o 362 977 tis. Sk, v roku 2008 o 383 419 tis. Sk, v roku 2009 o 405 792 tis. Sk a v roku 2010 o 430 298 tis. Sk.
•	povinnosť platiť poistné na garančné poistenie zamestnávateľom aj za fyzické osoby, ktoré vykonávajú prácu na základe dohôd o prácach vykonávaných mimo pracovného pomeru (§ 138 ods. 15 zákona č. 461/2003 Z. z.). Zvýšenie príjmov z tohto titulu predstavuje od roku 2006 do roku 2010 ročne cca 25 mil. Sk.
•	zúženie okruhu poistencov štátu o fyzické osoby, ktoré sa riadne starajú o dieťa do šiestich rokov jeho veku, alebo o dieťa s dlhodobo nepriaznivým zdravotným stavom do siedmich rokov jeho veku, ktoré majú trvalý pobyt na území Slovenskej republiky, ak nie sú dôchodkovo poistené podľa § 15 ods. 1 písm. a), b), alebo ods. 6 a majú nárok na výplatu starobného dôchodku, predčasného starobného dôchodku, invalidného dôchodku podľa zákona č. 461/2003 Z. z., výsluhového dôchodku, alebo invalidného výsluhového dôchodku podľa osobitného predpisu. Uvedená zmena predstavuje zníženie príjmov od štátu v roku 2006 o 125 mil. Sk, v roku 2007 o 130 mil. Sk, v roku 2008 o 135 mil. Sk, v roku 2009 o 140 mil. Sk a v roku 2010 145 mil. Sk.
Príjmy z poistného od ekonomicky aktívnych poistencov v rokoch 2007 až 2010 sú stanovené indexom medziročného rastu priemernej mzdy v hospodárstve, ktoré boli predikované Inštitútom finančnej politiky Ministerstva financií Slovenskej republiky (IFP MF SR). Pre rok 2007 bolo zapracované zvýšenie úspešnosti výberu poistného, v porovnaní z návrhom rozpočtu na rok 2006, o 0,5% -neho bodu. 
Kvantifikácia výdavkov Sociálnej poisťovne
Výdavky na nemocenské dávky na rok 2006 sa predpokladajú vo výške 5 343 243 tis. Sk. Suma výdavkov bola vykvantifikovaná v nadväznosti na očakávanú výšku výdavkov v roku 2005, ktoré boli spresnené na základe ukazovateľov dosiahnutých v roku 2004 a za január až august 2005. Pri prepočte boli zohľadnené tieto ukazovatele a vplyvy vládou schválenej novely zákona č. 461/2003 Z. z.:
•	priemerná mesačná výška dávky nemocenské 3 568,–Sk, ošetrovné 1 137,–Sk, vyrovnávacia dávka 1 404,–Sk a materské 6 372,–Sk,
•	priemerný mesačný počet prípadov vyplatenej dávky nemocenské 96 000, ošetrovné 10 500, vyrovnávacia dávka 85 a materské 16 257,
•	zrušenie ochrannej lehoty s výnimkou tehotných žien. Predpokladaná úspora výdavkov na nemocenské dávky v každom roku do roku 2010 predstavuje cca 10 mil. Sk.
•	určenie rozhodujúceho obdobia na zistenie denného vymeriavacieho základu vo väzbe na inštitút prerušenia nemocenského poistenia. Úspora výdavkov v každom roku sa predpokladá vo výške cca 10 mil. Sk.
•	poskytovanie dávky nemocenské Sociálnou poisťovňou samostatne zárobkovo činným osobám a dobrovoľne nemocensky poisteným osobám od 11. dňa trvania dočasnej pracovnej neschopnosti vo výške 55 % denného vymeriavacieho základu. Na základe uvedeného možno očakávať úsporu výdavkov: v roku 2006 cca 135 mil. Sk, v roku 2007 cca 140 mil. Sk, v roku 2008 cca 155 mil. Sk, v roku 2009 cca 160 mil. Sk a v roku 2010 cca 181,9 mil. Sk.
V rokoch 2007 až 2010 sa počíta s nárastom výdavkov najmä v dôsledku rastu miezd.
Výdavky dôchodkového poistenia (DP) na rok 2006 sú stanovené 
vo výške 	115 312 073 tis. Sk,
v tom:
základný fond starobného poistenia	95 534 221 tis. Sk,
základný fond invalidného poistenia	19 777 852 tis. Sk
z toho poistné a príspevky platené zo základného fondu
 invalidného poistenia	4 272 629 tis. Sk.
Výška výdavkov DP je vykvantifikovaná na základe:
•	očakávaných výdavkov v roku 2005 na základe výsledkov 	hospodárenia za január až august 2005, vo výške 103 460 129 tis. Sk,
•	dopadu zvýšenia dôchodkov z roku 2005 do roku 2006 vo výške 3 754 726 tis. Sk, 
•	predpokladaného zvýšenia dôchodkov od 1. 7. 2006 o 5,4% vo výške 2 865 883 tis. Sk,
•	bežného medziročného nárastu, ktorý súvisí s priznávaním nových dôchodkov v sume 958 263 tis. Sk,
•	zníženia výdavkov z dôvodu zmeny určenia rozhodujúceho obdobia na zistenie priemerného osobného mzdového bodu (namiesto od roku 1994 od roku 1984) vo výške 180 000 tis. Sk,
•	zvýšenie výdavkov na základe dopadu novely zákona č. 461/2003 Z. z. účinnej od 1. 7. 2005 z dôvodu zvýšeného počtu došlých žiadostí o starobný a starobný predčasný dôchodok  vo výške 115 443 tis. Sk,
•	platieb poistného a príspevkov zo základného fondu invalidného poistenia do základného fondu starobného poistenia vo výške 4 272 629 tis. Sk,
•	zvýšenie výdavkov z dôvodu vládou schválenej novely zákona č. 461/2003 Z. z. účinnej od 1. 1. 2006 vo výške 65 000 tis. Sk. Na tejto sume sa podieľa:
•	zmena redukcie priemerného osobného mzdového bodu - priemerný osobný mzdový bod v hodnote od 1,25 do 3 sa od roku 2006 započítava nižším percentom – predĺženie obdobia až do roku 2012 (pôvodne rok 2006) - § 63 ods.3 zákona č.461/2003 Z. z.. Predpokladaná úspora výdavkov: v roku 2006 cca 30 mil. Sk, v roku 2007 cca 130 mil. Sk, v roku 2008 cca 250 mil. Sk, v roku 2009 cca 350 mil. Sk a v roku 2010 cca 400 mil. Sk,
•	predĺženie obdobia zvýhodnenia nízkopríjmových poistencov – zmena v spôsobe úpravy priemerného osobného mzdového bodu v hodnote nižšej ako 1,0 sa predlžuje až do roku 2012 (pôvodne rok 2006) - § 63 ods.4 zákona č. 461/2003 Z. z..  Predpokladané zvýšenie výdavkov: v roku 2006 cca 95 mil. Sk, v roku 2007 cca 395 mil. Sk, v roku 2008 cca 755 mil. Sk, v roku 2009 cca 1 055 mil. Sk a v roku 2010 cca 1 355 mil. Sk,
•	posudzovanie invalidity – zmena percentuálného poklesu zárobkovej činnosti podľa druhu zdravotného postihnutia orgánov a systémov - § 71 ods.5 zákona č. 461/2003 Z. z. a príloha č.4 k citovanému zákonu, Predpokladané zvýšenie výdavkov: v roku 2006 cca 335 mil. Sk, v roku 2007 cca 370 mil. Sk, v roku 2008 cca 410 mil. Sk, v roku 2009 cca 450 mil. Sk a v roku 2010 cca 490 mil. Sk,
•	nový spôsob zvyšovania dôchodkových dávok odvíjajúci sa od sumy vyplácanej dôchodkovej dávky ku dňu zvýšenia, prepočítanej na základe stanoveného násobku priemernej mzdy v hospodárstve príslušného roku - § 82 zákona č.461/2003 Z. z., Predpokladaná úspora výdavkov: v roku 2006 cca 85 mil. Sk, v roku 2007 cca 175 mil. Sk, v roku 2008 cca 230 mil. Sk, v roku 2009 cca 285 mil. Sk a v roku 2010 cca 340 mil. Sk,
•	zvyšovanie dôchodkových dávok vyplácaných k 1. júlu 2005 - zvýšenie sa vykoná od splátky dôchodkových dávok a nie od prvého dňa v mesiaci - § 82 ods.2 zákona č. 461/2003 Z. z.. Predpokladaná úspora výdavkov v každom roku predstavuje cca 240 mil. Sk.
•	zmena podmienok pre výplatu vdovského a vdoveckého dôchodku - § 74 zákona č.461/2003 Z. z.. Predpokladaná úspora výdavkov: v roku 2006 cca 10 mil. Sk, v roku 2007 cca 25 mil. Sk, v roku 2008 cca 35 mil. Sk, v roku 2009 cca 50 mil. Sk a v roku 2010 cca 70 mil. Sk,
•	zjednotenie spôsobu zvyšovania dôchodkových dávok za obdobie dôchodkového poistenia získaného po vzniku nároku na dôchodok od 1. 1. 2006. Predpokladá sa, že pre časť pracujúcich poberateľov starobného dôchodku, ktorým bol dôchodok priznaný do 31. 12. 2003, bude nový spôsob zhodnocovania výkonu zárobkovej činnosti výhodnejší, pre niektorých nevýhodnejší, takže dopad zmeny bude finančné neutrálny.
V rokoch 2007 až 2010 je, okrem iného, premietnutý posun veku pre odchod do starobného dôchodku a valorizácia dôchodkov.
Výdavky na úrazové dávky na rok 2006 sa predpokladajú vo výške  759 773 tis. Sk. Kvantifikácia výdavkov bola vykonaná na základe:
•	očakávaných výdavkov v roku 2005 podľa výsledkov hospodárenia dosiahnutých za január až august 2005 a nárastu priemernej mzdy v hospodárstve,
•	dopadu zvýšenia dávok vo výške 12 713 tis. Sk,
•	predpokladaného zvýšenia dávok v roku 2006 od 1. 7. o 5,4% vo výške 8 634 tis. Sk.
V rokoch 2007 až 2010 sú stanovené výdavky na úrazové dávky na základe:
•	rastu priemernej mzdy v hospodárstve (5,8 %, 5,6 %, 5 % a 4,8 %),
•	valorizácie úrazových dávok od 1. 7. (o 4,5 %, 3,9 %, 3,9 % a 4,2 %).
Valorizácia  úrazových dávok  sa týka piatich z desiatich  zákonom určených dávok  v zmysle § 82 ods. 2 zákona č. 461/2003 Z. z. a to: úrazovej renty, pozostalostnej úrazovej renty, jednorazového odškodnenia, náhrady nákladov spojených s liečením a náhrada nákladov spojených s pohrebom.
Výdavky základného fondu garančného poistenia na roky 2006 až 2010 sú, vzhľadom na ich náhodilý charakter, stanovené odhadom. V odhade je zohľadnený skutočný vývoj výdavkov v predchádzajúcich rokoch, predikovaný počet sporiteľov zapojených do starobného dôchodkového sporenia a úspešnosť výberu poistného. Predpokladajú sa takéto:
	v tis. Sk
Text	Rok 2006	Rok 2007	Rok 2008	Rok 2009	Rok 2010	
Zo ZFGP do DSS	914 051	918 978	1 002 238	1 094 193	1 195 132	
Výdavky na dávku  garančného poistenia	150 000	150 000	150 000	150 000	150 000	
Výdavky celkom	1 064 051	1 068 978	1 152 238	1 244 193	1 345 132	

Výdavky základného fondu poistenia v nezamestnanosti na rok 2006 sa predpokladajú vo výške 3 740 251 tis. Sk, pri priemernom mesačnom počte poberateľov 45 936 a priemernej mesačnej výške dávky v nezamestnanosti 6 275,- Sk. V roku 2006 sa mení horná hranica vymeriavacieho základu pre výpočet dávky v nezamestnanosti podľa zákona č. 461/2003 Z. z., ktorá bola do roku 2006 redukovaná. Predpokladaná maximálna výška dávky v nezamestnanosti:

Obdobie	2005	2006	2007	2008	2009	2010	
 	I. polrok	II. polrok	I. polrok	II. polrok	I. polrok	II. polrok	I. polrok	II. polrok	I. polrok	II. polrok	I. polrok	II. polrok	
Maximálna výška dávky v Sk	15 373	16 935	24 193	26 153	26 153	27 853	27 853	29 469	29 469	31 178	31 178	33 049	
Priemerná výška dávky v nezamestnanosti v roku 2006 zohľadňuje uvedenú zmenu a predpokladaný nárast priemernej mzdy v hospodárstve v období rozhodujúcom pre výpočet dávky. Počet poberateľov dávky v nezamestnanosti vychádza z vývoja v roku 2004 a v období január až august 2005. 
V celkových výdavkoch fondu sú premietnuté vplyvy vládou schválenej novely zákona č. 461/2003 Z. z.: 
•	podmienenie nároku na dávku v nezamestnanosti získaním najmenej troch rokov poistenia v nezamestnanosti bez ohľadu na dĺžku obdobia, v ktorom túto podmienku žiadateľ splnil,  najskôr od 1. januára 2002, pre skupinu zamestnancov, ktorí obdobie poistenia získali výkonom činnosti zamestnanca na určitú dobu alebo dobrovoľným poistením v nezamestnanosti (zmenený §104) a vylúčenie samostatného posudzovania nároku na dávku v nezamestnanosti z každého poistenia v nezamestnanosti osobitne (zmenený § 105). Z tohto dôvodu sa predpokladá zvýšenie výdavkov na dávku v nezamestnanosti v roku 2006 o cca 45 000 tis. Sk, v roku 2007 o cca 124 800 tis. Sk, v roku 2008 o cca 129 600 tis. Sk, v roku 2009 o cca 135 600 tis. Sk, v roku 2010 o cca 140 400 tis. Sk.
•	zavedenie transferu finančných prostriedkov zo základného fondu poistenia v nezamestnanosti do základného fondu starobného poistenia v sume dávky v nezamestnanosti, ktorá by patrila poistencovi uvedenému § 68 ods. 7 a 8 zákona č. 461/2003 Z. z. za podporné obdobie v nezamestnanosti (zmenený § 166) z dôvodu, že nadobudnuté nároky poistenia v nezamestnanosti sa presúvajú do nároku z dôchodkového poistenia. Uvedené bude mať vplyv na zvýšenie výdavkov v roku 2006 o cca 281 358 tis. Sk, v roku 2007 o 298 057 tis. Sk, v roku 2008 o 315 341 tis. Sk, v roku 2009 o 334 110 tis. Sk, v roku 2010 o 354 555 tis. Sk. Súčasné znenie príslušného ustanovenia citovaného zákona neumožňuje realizovať spomínané prevody finančných prostriedkov. 
Výdavky (náklady) správneho fondu v roku 2006
Tvorba správneho fondu je upravená podľa § 168 zákona č. 461/2003 Z. z. v znení novely schválenej vládou v septembri 2005, podľa ktorej môže Sociálna poisťovňa tvoriť správny fond:
a) najviac vo výške 2,8 % 
•	z poistného na nemocenské poistenie, 
•	z poistného na dôchodkové poistenie, 
•	z poistného na úrazové poistenie,
•	z poistného na garančné poistenie, 
•	z poistného na poistenie v nezamestnanosti, 
•	z poistného do rezervného fondu solidarity,
o	z odplaty za postúpené pohľadávky na poistnom, 
b) z účelovej návratnej finančnej výpomoci na financovanie Projektu správy    sociálnych dávok,
c) vo výške 0,5 % z príspevkov na starobné dôchodkové sporenie,
d) z príjmov, ktoré plynú z vlastného majetku Sociálnej poisťovne,
e) z úrokov na účte správneho fondu, 
f) z poriadkových pokút podľa § 202 zákona č. 461/2003 Z. z..  
	Z vyššie uvedených zdrojov sa predpokladá v roku 2006 tvorba správneho fondu vo výške 3 077 959 tis. Sk. 
Tvorba správneho fondu v roku 2007 celkom predstavuje 3 237 430 tis. Sk. V roku 2008 predstavuje 3 399 201 tis. Sk, v roku 2009 predstavuje 3 566 871 tis. Sk a v roku 2010 predstavuje 3 759 806 tis. Sk. 
Použitie správneho fondu v roku 2006 predstavuje:	3 077 959 tis. Sk,
v tom: 
•	bežné výdavky	2 772 584 tis. Sk,
v tom:	
•	mzdy		1 197 065 tis. Sk,
•	poistné a príspevok zamestnávateľa do poisťovní	440 571 tis. Sk,
•	tovary a  služby	1 134 948 tis. Sk
•	kapitálové výdavky: 	305 375 tis. Sk
v tom: 
•	výdavky na všeobecné investície	                                                                 0 Sk,
•	 výdavky na informačno-komunikačné technológie	305 375  tis. Sk,
      z toho  na  Projekt správy sociálnych dávok  	171 430  tis. Sk.
(čo zodpovedá výške účelovej návratnej finančnej výpomoci zo štátneho rozpočtu)
Rozpočtovaný objem mzdových prostriedkov v sume 1 197 065 tis. Sk zohľadňuje rozpočtový objem mzdových prostriedkov na úrovni roku 2005 s nárastom počtu zamestnancov o 120 v Ústredí Sociálnej poisťovne, ktorý je nevyhnutný na zabezpečenie rozšírených úloh Sociálnej poisťovne pri výkone sociálneho poistenia a starobného dôchodkového sporenia a o 114 zamestnancov v pobočkách Sociálnej poisťovne na zabezpečenie úloh, ktoré bezprostredne súvisia  so zasielaním informácie o stave a o zmenách stavu individuálneho účtu poistenca a tomu predchádzajúcej konverzii údajov z evidenčných listov dôchodkového zabezpečenia. 
Výdavky na tovary a služby sú zabezpečené v celkovej sume 1 134 948 tis. Sk, čo predstavuje sumu na úrovni rozpisu rozpočtu roku 2005. 
Na realizáciu všeobecných investícií nie sú v roku 2006 zabezpečené finančné prostriedky. 
Výdavky na IKT sú rozpočtované v celkovej sume 305 375 tis. Sk. Z toho odložené úhrady na zmluvy uzatvorené v minulých rokoch v sume 70 343 tis. Sk, financovanie Projektu správy sociálnych dávok v objeme 235 032 tis. Sk (v tom účelová návratná finančná výpomoc zo štátneho rozpočtu v sume 171 430 tis. Sk a podiel Sociálnej poisťovne na financovaní uvedeného projektu v sume 63 602 tis. Sk). Na zabezpečenie nových projektov nie sú rozpočtované finančné prostriedky; vecne príslušné útvary si na nové projekty uplatnili požiadavky v objeme 870 mil. Sk. 
Výdavky (náklady) správneho fondu v roku 2007
Rozpočtovaný objem mzdových prostriedkov (1 247 619 tis. Sk) zodpovedá očakávanej skutočnosti roku 2005 s premietnutím medziročného nárastu priemernej mzdy o 2 % pri zohľadnení počtu zamestnancov v návrhu rozpočtu roku 2006. 
Výdavky na tovary a  služby sú zabezpečené v celkovej sume 1 177 870 tis. Sk, čo je oproti návrhu rozpočtu na rok 2006 zvýšenie o 3,7 %. 
Na realizáciu všeobecných investícií sú v roku 2007 zabezpečené finančné prostriedky v sume 31 000 tis. Sk. 
Výdavky na IKT sú rozpočtované v celkovej sume 306 846 tis. Sk, v tom výdavky na Projekt správy sociálnych dávok v sume 83 862 tis. Sk (návratná finančná výpomoc zo štátneho rozpočtu v sume 61 140 tis. Sk a podiel Sociálnej poisťovne na financovaní projektu vo výške 22 722 tis. Sk), odložené úhrady na zmluvy uzatvorené v minulých rokoch v sume 222 984 tis. Sk. Na realizáciu nových projektov nie sú rozpočtované finančné prostriedky. 
Výdavky (náklady) správneho fondu v roku 2008
	Rozpočtovaný objem mzdových prostriedkov (1 307 804 tis. Sk) zodpovedá rozpočtu roku 2007 s premietnutím medziročného nárastu priemernej mzdy 6,9 % pri znížení počtu pracovníkov o 114 zamestnancov, ktorí boli v pobočkách Sociálnej poisťovne prijatí na realizáciu konverzie údajov z evidenčných listov dôchodkového zabezpečenia. 
Výdavky na tovary a  služby sú zabezpečené v celkovej sume 1 272 631  tis. Sk, čo je oproti návrhu rozpočtu na rok 2007 zvýšenie o 8 %. 
Objem finančných prostriedkov na zabezpečenie všeobecných investícií je rozpočtovaný v celkovej sume 120 300 tis. Sk. 
Výdavky na IKT sú rozpočtované v celkovej sume 201 500 tis. Sk. 
Výdavky (náklady) správneho fondu v roku 2009
Rozpočtovaný objem mzdových prostriedkov (1 373 171 tis. Sk) zodpovedá  rozpočtu roku 2008 s premietnutím medziročného nárastu priemernej mzdy o 5 % bez nárastu počtu zamestnancov. 
Výdavky na tovary a  služby sú zabezpečené v celkovej sume 1 310 740 tis. Sk, čo je oproti návrhu rozpočtu na rok 2008 nárast o 2,99 %. 
Objem finančných prostriedkov na zabezpečenie všeobecných investícií je rozpočtovaný v celkovej sume 156 000 tis. Sk. 
Výdavky na IKT sú rozpočtované v celkovej sume 205 155 tis. Sk. 
Výdavky (náklady) správneho fondu v roku 2010
Rozpočtovaný objem mzdových prostriedkov (1 455 559 tis. Sk) zodpovedá  rozpočtu roku 2009 s premietnutím medziročného nárastu priemernej mzdy o 6 % bez nárastu počtu zamestnancov. 
Výdavky na tovary a  služby sú zabezpečené v celkovej sume 1 348 135 tis. Sk, čo je oproti návrhu rozpočtu na rok 2008 nárast o 2,85 %. 
Objem finančných prostriedkov na zabezpečenie všeobecných investícií je rozpočtovaný v celkovej sume 196 000 tis. Sk. 
Výdavky na IKT sú rozpočtované v celkovej sume 207 000 tis. Sk. 
Návrh rozpočtu SF na roky 2006 až 2010 je uvedený v prílohe č. 4.
x   x   x
V základnej bilancii zdrojov a potrieb Sociálnej poisťovne (príloha č. 1) sa predpokladá, že príjmy v bežnom roku budú v roku 2006 nižšie ako výdavky o 18 486 216 tis. Sk. Podiel jednotlivých fondov na bilančnom rozdiele je takýto:
•	základný fond nemocenského poistenia	4 308 183 tis. Sk,
•	základný fond starobného poistenia	-45 360 182 tis. Sk,
•	základný fond invalidného poistenia	1 762 743 tis. Sk,
•	základný fond úrazového poistenia	2 199 889 tis. Sk,
•	základný fond garančného poistenia	-334 191 tis. Sk,
•	základný fond poistenia v nezamestnanosti	3 051 479 tis. Sk,
•	rezervný fond solidarity	15 885 863 tis. Sk.
Deficit v základnom fonde starobného poistenia bude Sociálna poisťovňa do výšky 29 694 303 tis. Sk vykrývať z vnútorných zdrojov (15 885 863 tis. Sk v zmysle § 167 ods. 1 zákona č. 461/2003 Z. z. z rezervného fondu solidarity a 13 808 440 tis. Sk v zmysle § 292 ods. 2 zákona č. 461/2003 Z. z. presunom finančných prostriedkov medzi fondmi). Na zostávajúcich 17 600 000 tis. Sk bude potrebné poskytnutie finančnej výpomoci od štátu v zmysle § 157 ods. 4 zákona č. 461/2003 Z. z..